# Apeniny

### Z Wikipédie

Apeniny (po taliansky (Gli) Appennini (mn.č.), ale jednotlivé časti sú (L')Appennino (j.č.); slovo pochádza z keltského "pen" = vrchol, hora) sú súbor vysočín v strede Apeninského polostrova v Taliansku. Patria do Apeninskej oblasti.

Appennino reggiano (časť Toskánsko-emiliánskych Apenín v Severných Apeninách)

Sú osou polostrova. Na juhu končia v Kalábrii a Messinskom prielive, na severe ich od Karpát delí Col di Cadiboba (=Sella d'Altare) 50 km od Janova, ale táto hranica je konvenčná, lebo prechod do Karpát je plynulý.

Dĺžka asi 1200 km, šírka asi 70-120 km. Priemerná výška 1200 m. Najvyšší vrch je Monte Corvo (2914 m).

## [úprava] Delenie

Delia sa na naprieč na štyri časti:

- Severné Apeniny (Appennino Settentrionale) - po rieku Tiber
- Stredné Apeniny (Appennino Centrale) - po rieku Volturno
- Južné Apeniny (Appennino Meridionale)
- Kalábrijské Apeniny (Appennino Calabro) - niekedy považované za súčasť Južných Apenín

Tieto sa ďalej delia približne podľa historický regiónov, v ktorých ležia (napr. Ligúrsko-piacenzské Apeniny, Toskánsko-emiliánske Apeniny...). Nepresne sa Severné Apeniny delia na dve základné oblasti: Ligúrske Apeniny a Etruské Apeniny (=Toskánske Apeniny). Stredné Apeniny majú hlavné pásma Sabinské vrchy a Abruzzy, Južné Apeniny zas Kampánske Apeniny a Lukánske Apeniny.

## [úprava] Charakteristika

Apeniny sú charakteristické krasovými útvarmi, tzv. calanchi (čiže stopami erózie po odlesnení) a vo vyšších polohách ľadovcové formy. V južných Apeninách sú časté zemetrasenia. Do 100 m n.m. siaha pásmo úžitkovej pôdy a listnatých lesov, do 2000 m pásmo tráv, vyššie rastie rastlinstvo alpínskeho typu. Početné sú minerálne pramene, na severnom predhorí je ropa a zemný plyn.

Severné Apeniny pozostávajú z pieskovcov a bridlíc, miestami z vápencov a bridlíc so zaoblenými vrcholmi. Stredné Apeniny majú silno zvrásnené vápence s ostrými rozčlenenými vrcholmi, Južné Apeniny pozostávajú z ílovito-pieskovcových a vápencovo-slieňových flyšových usadenín, v ktorých sú krasové javy. Kalábrijské Apeniny sú staré kryšatlické masívy starej pevniny Tyrrhenis.

Zdroj: "http://sk.wikipedia.org../../../a/p/e/Apeniny.html"

Kategórie: Pohoria v Európe | Pohoria v Taliansku

##### Views

- Článok
- Diskusia
- Aktuálna verzia

##### Hľadaj

##### Iné jazyky

- العربية
- Dansk
- Deutsch
- Ελληνικά
- English
- Español
- Suomi
- Français
- עברית
- Íslenska
- Italiano
- 日本語
- Latina
- Lietuvių
- Nederlands
- Norsk (bokmål)
- Polski
- Português
- Русский
- Sicilianu
- Svenska
- Українська